CELEX: 62017CN0126
Language: el
Date: 2017-03-10 00:00:00
Title: Υπόθεση C-126/17: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 10 Μαρτίου 2017 — Orsolya Czakó κατά ERSTE Bank Hungary Zrt.

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/3
            
         Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 10 Μαρτίου 2017 — Orsolya Czakó κατά ERSTE Bank Hungary Zrt.
   (Υπόθεση C-126/17)
   (2017/C 221/04)
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék
   
      Διάδικοι στην υπόθεση της κύριας δίκης
   
   
      Ενάγουσα πρωτοδίκως: Orsolya Czakó
   
      Εναγόμενη πρωτοδίκως: ERSTE Bank Hungary Zrt.
   
      Προδικαστικά ερωτήματα
   
   
               1)
            
            
               Για τον σκοπό του καθορισμού του ποσού συμβάσεως δανείου, μπορεί να θεωρηθεί σαφής και κατανοητή, σύμφωνα με τα κριτήρια του άρθρου 4, παράγραφος 2, και του άρθρου 5 της οδηγίας 93/13/ΕΟΚ (1), διατύπωση όπως αυτή των ρητρών I/1 και II/1 της επίμαχης συμβάσεως, σύμφωνα με την οποία το ποσό των 64 731 ελβετικών φράγκων (CHF) αναγράφεται ενδεικτικά, ενώ ως αίτημα χρηματοδοτήσεως αναγράφεται το μέγιστο ποσό των 8 280 000 ουγγρικών φιορινίων (HUF), ο δε καθορισμός του ποσού της συμβάσεως δανείου συνδέεται με δήλωση του αντισυμβαλλομένου του καταναλωτή, η οποία παράγει έννομα αποτελέσματα, καθώς και με στοιχεία καταχωρισμένα στα λογιστικά βιβλία του εν λόγω αντισυμβαλλόμενου;
            
         
               2)
            
            
               Εάν ο καθορισμός του ποσού βάσει των ρητρών I/1 και II/1 της συμβάσεως δεν ανταποκρίνεται στην έννοια της σαφούς και κατανοητής διατυπώσεως και είναι δυνατόν να εξετασθεί αν οι διατάξεις των ρητρών αυτών είναι καταχρηστικές, μπορεί, εφόσον οι εν λόγω ρήτρες θεωρηθούν καταχρηστικές, να κηρυχθεί άκυρη η σύμβαση στο σύνολό της, λαμβανομένου υπόψη ότι, στην περίπτωση που το αντικείμενο της συμβάσεως δεν προσδιορίζεται, το εθνικό δίκαιο προβλέπει ως έννομη συνέπεια την ακυρότητα της συμβάσεως στο σύνολό της;
            
         
               3)
            
            
               Εφόσον η σύμβαση μπορεί να κηρυχθεί έγκυρη, είναι δυνατόν να να καθορισθεί το ποσό κατά τρόπο ευνοϊκότερο για τον καταναλωτή;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993, L 95, σ. 29).